«Eksepsjonelt talent» klar for Newcastle
Anita har skrevet under en femårskontrakt med den engelske klubben. Overgangssummen skal ligge på 6,5 millioner pund (60 millioner kroner). - Han er en eksepsjonelt talentfull fotballspiller med store tekniske ferdigheter, som er akkurat det jeg ser etter i en spill. Vi håper han har sine beste år foran seg i Newcastle, sier manager Alan Pardew. 23-åringen bidro til at Ajax ble seriemester i Nederland sist sesong. Han kom inn i klubbens ungdomsakademi i 1999 og debuterte på førstelaget i 2006. Vurnon Anita har spilt tre landskamper for Nederland.
Newcastle henter den nederlandske midtbanespilleren Vurnon Anita fra Ajax.